ที่ มท ๐๘๑๐.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม ๒๕๖๔

เรื่อง ทุนฝึกอบรมออนไลน์หลักสูตร Infrastructure Project Development, Planning and Management

เรียน ผู้ว่าราชการจังหวัด ทุกจังหวัด

 ด้วยกรมส่งเสริมการปกครองท้องถิ่นได้รับแจ้งจากสำนักงานปลัดกระทรวงมหาดไทยว่า รัฐบาลสิงคโปร์เสนอให้ทุนฝึกอบรมแก่รัฐบาลไทย เพื่อส่งเจ้าหน้าที่เข้ารับการฝึกอบรมออนไลน์หลักสูตร Infrastructure Development, Planning and Management ระหว่างวันที่ ๒๑ – ๒๕ มิถุนายน ๒๕๖๔ จำนวน ๑ ราย
โดยกำหนดคุณสมบัติเป็นข้าราชการพลเรือนระดับชำนาญการขึ้นไปหรือเทียบเท่า ซึ่งรับผิดชอบงานด้านการจัดการและการวางแผนด้านการพัฒนาโครงสร้างพื้นฐาน มีความรู้ภาษาอังกฤษและสามารถสื่อสารได้ดี จะต้องได้รับ
การบรรจุเป็นข้าราชการหรือโอนมาปฏิบัติงานในหน่วยงานไม่น้อยกว่า ๑ ปี และมีอายุไม่เกิน ๕๕ ปี

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งประชาสัมพันธ์ทุนดังกล่าวให้ข้าราชการพลเรือนในสังกัดสำนักงานส่งเสริมการปกครองท้องถิ่นจังหวัดทราบ โดยผู้ที่ประสงค์จะสมัครสามารถดูรายละเอียดเพิ่มเติมได้ทาง QR Code ท้ายหนังสือฉบับนี้ ทั้งนี้ หากมีผู้ประสงค์จะสมัคร ขอให้จังหวัดรวบรวมรายชื่อส่งให้กรมส่งเสริมการปกครองท้องถิ่นภายในวันอังคารที่ ๑๑ พฤษภาคม ๒๕๖๔ เพื่อรวบรวมรายชื่อจัดส่งให้สำนักงานปลัดกระทรวงมหาดไทยต่อไป

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ผผอ.สวถ. ....................................
หน.ก/หน.ฝ. .............................
หน.ง. ........................................
จนท. ........................................

ดาวน์โหลดเอกสาร

กองพัฒนาและส่งเสริมการบริหารงานท้องถิ่น

 ร.อสถ. ......................................
ผอ.กพส. ...................................
ผอ.กง.วถ. .................................
หน.ก/หน.ฝ. .............................
จนท. ........................................

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๔๑ ๙๐๐๐ ต่อ ๒๒๑๔

โทรสาร ๐ ๒๒๔๓ ๑๘๑๒